1Dari ma koh asanyo sagalo silang sangketo, sarato jo patangkaran di antaro angkau? Indakkoh itu ba-rasa dari sagalo ka-inginan angkau, nan taruih sajo baparang di dalam di-ri angkau, untuak mandapekkan kasa-nangan dunia! 2Angkau ma-inginkan, tapi indak mandapek, mako, angkau niyo nak mambunuah! Angkau bi ba-sumangaik, tapi, indak mandapek apo nan angkau cari, mako, angkau bi batangka sarato bi bacakak. Ang-kau indak mandapek sabuwah alah juwo, dek karano, angkau indak ma-mintak kabake Allah. 3Nan jikok pun angkau lah mamintaknyo, tapi, nan angkau indak mandapekkannyo, dek karano, tujuan pintak angkau tu sa-lah; apo nan angkau mintak tu, ado-lah untuak manyanangkan diri ang-kau sandiri. 4Angkau adolah urang nan indak tuluih! Layi tawukoh ang-kau, baraso jikok angkau bakawan jo dunia, mako, angkau bamusuahan jo Allah? Jadi, siya nan niyo bakawan jo dunia ko, mako, inyo manjadikan di-rinyo bamusuahan jo Allah. 5Jan di-sangko Alkitauk indak ba-alasan ma-ngatokan, ”Roh nan ditampaikkan dek Allah di dalam diri kito, sangaik di-inginkan dek Baliau.” 6Biyapun baitu, rahmaik Allah nan dibarikan kabake kito, labiah kuwaik daripado ka-inginan roh kito tu. Itulah sabauk-nyo di dalam Alkitauk tatulih pulo, ”Allah manantang urang nan tenggi ati, tapi sabaliaknyo, Baliau manga-siahi urang nan randah ati.” 7Dek karano itu, tunduaklah kaba-ke Allah, sarato lawanlah Ubilih, ma-ko, Ubilih ka lari dari angkau. 8Da-kek-ilah Allah, nan Allah pun ka mandakek-i angkau. Barasiahkanlah tangan angkau, oih angkau nan bi badoso! Sarato janiahkanlah ati ang-kau, oih angkau nan bi manduwo ati! 9Andaklah angkau sabana-bana bi manyasa, bi manangih, sarato bi ma-ratok; andaklah galak angkau tu ba-ganti jo tangih, baitu pulo, kagadang-an ati angkau tu, baganti jo ba-ibo ati! 10Andaklah angkau bi marandahkan diri di adok-an Tuhan, mako, Tuhan ka manenggikan angkau. 11Oih sudaro-sudaro ambo, janlah cacek mancacek, atau salah manya-lahkan. Urang nan mancacek, atau nan manyalahkan sudaronyo nan sa-mo-samo urang Kristen, ba-arati, inyo mancacek sarato jo manyalahkan pa-ratuaran Allah. Nan jikok angkau ma-nyalahkan paratuaran Allah, itu ba-arati angkau indak ma-ikuik-i sagalo paratuaran tu, tapi, manjadi hakim-nyo. 12Padohal, hanyo ciyek nan ba-hak mambari paratuaran kabake ma-nusia, sarato nan ma-adieli manusia. Iyolah Allah nan bakuwaso manya-lamaikkan, sarato jo mambinasokan. Jadi, siyakoh angkau, sainggo angkau nak manyalahkan sasamo manusia? 13Oih sudaro-sudaro nan bi ba-kato, ”Ari ko, atau bisuak, kami ka barangkek ka kota anu, sarato ma-natauk di sinan tu salamo satawun, untuak manggaleh, sarato jo mancari pitih, ” — dangakanlah nasiyaik ambo ko. 14Apo nan ka tajadi jo iduik ang-kau isuak, angkau sandiri pun indak ka mangatawu-inyo! Angkau hanyo ibaraik asok, nan sabanta sajonyo kaliyatan, kamudian ilang lanyok. 15Sa-mustinyo angkau bakato bakcando iko, ”Jikok Tuhan ma-ijinkan, kami ka iduik, sarato ka mangarajokan iko jo itu.” 16Tapi, kiniko angkau bi tenggi ati, sarato bi gadang ota. Kasadonyo ota gadang nan bakcando itu, indak batua. 17Dek karano itu, urang nan tawu apo nan elok, nan musti inyo pabu-wek, tapi, indak doh inyo karajokan, mako, urang tu badoso.
Copyright
Learn More
min_Latn zho_Hant eng_Latn